
PROOEMIUM. 


Quum  de  artis  medicae  capite 
aliquo  mihi  scribendum  esset,  ut 
legibus  academicis  satisfacerem,  diu 
haesitavi,  quidnam  potissimum  ex 
amplissima  hujus  artis  area  mihi 
desumerem.  Multis  assumtis  ite- 
rumque  repudiatis,  tandem  de  co- 
lica disserendi  consilium  cepi,  quum 
mihi  contigisset,  ut  in  nostro  no- 
socomio plures  casus  et  species  hu- 
jus morbi  observarem,  praecipue 
peculiarem  speciem,  quae  profes- 
soribus nostri  nosocomii  clari ssi- 


mis  colica  scortorum  nominatur. 

» 

Primum  igitur  generatim  de  dolo- 
ribus colicis  nonnulla  apponam, 
deinde  ea,  quae  de  colica  scorto- 
rum audivi,  vidi,  cogitavi,  speciatim 
describam.  Nova  autem,  quibus 
omnes  dubitationes  tollantur,  af- 
ferre nequeo,  id  quod  ab  artis  ti- 
rone vix  et  ne  vix  quidem  exspec- 
tari posse  existimo.  Vos  igitur  ro- 
gatos velim,  benevoli  lectores,  ut 
in  dijudicando  hocce  opusculo  vi- 
rium juvenilium  tenuitatem  respi- 
ciaiis, 


omnes  scriptores,  quod  ex  eorum  operibus 
patet,  colicae  voce  eodem  sensu  utuntur;  alii 
enim  de  sede  hujus  morbi,  alii  de  ejus  natura 
inter  se  dissentiunt.  Q,uod  ad  sedem  attinet, 
nonnulli  eam  omnibus  ventris  organis  inesse 
posse  contendunt.  Purcellus,  qui  hac  de  ma- 
terie diligenter  exposuit,  omnes  sensationes  in- 
gratas abdominis  organorum,  iis  renum  atque 
vesicae  urinariae  exceptis,  dolores  colicos  appel- 
lat. Sed  haec  opinio  eam  ob  rem  rejicienda  vi- 
detur, quod  omnes  dolores  abdominis  symptoma- 
ticos, quales  v.  c.  in  intestinorum  inflammatione 
oriuntur,  doloribus  colicis  Interponit.  Plurimi 
autem  scriptores  in  eo  consentiunt,  illnm  tantum 
dolorem  colicum  nominandum  esse,  qui  naturam 

doloris  nervosi  habeat,  quippe  dolores,  iu  alio 
viscere  ab  intestinis  distante  exorti,  saepe  verae 
colicae  naturam  mentiuntur,  ita  ut  medico  mul- 
tum olFeratur  difBcultatis,  claram  diagnosin  eru- 
endi. Attamen  isti  morbi  signis  propriis  cogno- 
scuntur, quae  a situ  affectarum  partium  totius- 
que  morbi  decursu  petita,  de  vera  mali  sede 

t 

atque  indole  nos  certiores  reddere  solent.  Alii 
quidem  non  nisi  in  eo  intestino,  quod  colon 
nominatur,  sedem  hujus  morbi  ponendam  cen- 
sent; ast  vero  hoc  refutatur  eo,  quod  ileus  mor- 
bus, cujus  causa  modo  iu  intestinis  crassis  modo 
tenuibus  est,  fere  semper  a dolore  colico  ordiri 
solet.  Haud  dubie  autem  colon,  inprimis  ejus 
pars  transversa,  primariam  hujus  morbi  sedem 
continet,  unde  colicae  nomen  deductum  esse  ve- 
risimile est. 

Praestantissima  igitur  Vogelii  aliorumque 
clarissimorum  virorum  opinio  nobis  videtur,  qui 
dolores  vehementes,  aut  vagos  aut  fixos,  constrin- 
gentes, periodicos,  qui  aut  in  crassis  aut  in  te- 
nuibus intestinis  percipiantur,  et  quorum  cau- 
sam aut  ipse  canalis  alimentarius,  aut  alia  remo- 
tior pars  habeat,  dolores  colicos  appellant. 

Ut  plurimum  nonnulli  prodromi  primum  co- 
licae iii.sultum  antecedunt,  ut  anorexia,  nausea, 
ventriculi  gravitas  et  oppressio,  vomituritiones, 
alvi  obstructio,  urina  turbida,  lassitudo,  sensibi- 
litas  aucta.  Illi  autem  prodromi  per  breve  tan- 
tum tempus  antecedere  solent  saepeque  absunt, 
ita  ut  morbus  hominem  repente  atque  inopinan- 
ter adoriatur.  Deinde  dolor  ipse  irruit,  qui  tum 
ratione  loci,  quem  occupat,  tum  gradu  et  iudole 
admodum  discrepat.  Nunc  enim  vagus  est,  quod 
frequentissimum  esse  solet,  nunc  fixus,  incidens, 
urens,  pungens.  Saepe  quidem,  at  non  semper, 
in  regione  inguinali  dextra  incipit,  indeque  cur- 
sum sequens  coli  intestini  ad  latus  sinistrum 
transit.  Plerumque  musculi  abdominis  retrahun- 
tur, interdum  quoque  expanduntur,  simulque 
tanta  sensilitate  imbuuntur,  ut  tactum  digitorum 
ferre  non  possint.  Praeter  haec  enarrata  sym- 
ptomata alia  quoque  in  conspectum  prodeunt. 
Spasmus  intestinorum  nauseam  inducit,  vomituri- 
tiones, vomitum,  obstipationem  alvi,  pulsum  spa- 
sticum, respirationem  brevem,  anxiam,  inaequa- 
lem; denique  palpitationes  cordis,  anxietatem  at- 
que vertiginem  sibi  adjungit.  Extrema  corporis 

aut  frigent  aut  sudant,  facies  pallescit,  urina  saepe 
retinetur,  neque  minus  interdum  singultus,  dys- 
phagia spastica,  meteorismus,  deliquium  animi, 
penis  erectiones,  pollutionesque  accedere  pos- 
sunt. Isto  quidem  modo  paroxysmus  saepe  per 
aliquot  horas  persistit,  remittentibus  atque  recru- 
descentibus affectibus,  demum  symptomata  morbi 
evanescunt  atque  prisca  valetudo  restituitur.  Ve- 
runtameii  hujus  morbi  exitus  infaustus,  imo  le- 
tbifer  accidere  potest,  id  quod  duplici  ratione 
evenit,  prout  scilicet  morbus  vel  acutioris  est 
indolis  vel  chronicam  magis  affectionem  sistit. 

Si  illud  locum  habet,  intestinorum  inflamma- 
tio oritur,  quae  facillime  in  suppurationem  ver- 
titur. Alterum  vero  si  accidit,  morbus  sensim 
sensimque  augescens  aegris  lentam  infert  mortem. 
Non  raro  enteritis  inter  paroxysmos  colicos 
evolvitur,  imo  colicam  ad  inducendam  enteriti- 
dein  quandoque  multum  conferre  haud  improba- 
bile est.  Porro  vitia  intestinorum  organica,  iii- 
tussusceptiones,  volvulus,  stricturaeque  ex  hoc 
morbo  emergunt;  nec  infrequentes  sunt  artuum 
paralyses,  contracturae,  convulsiones. 

(|uod  autem  ad  colicae  aetiologiam  attinet, 

proxima  causa  in  perversa  tunicarum  intestino- 
rum actione  collocanda  videtur,  quae  actio  mor- 
bosa iis  excitatur,  quae  intestina  continent,  aut 
irritationibus,  quas  organa  vicina  affecta  cum  in- 
testinorum tunicis  communicant. 

Variae  autem  ac  multiplices  sunt  causae  re- 
motiores, quarum  syndrome  proximam  causam 
constituit. 

Si  corpora  dura  atque  apepta  tubum  intesti- 
nalem permeant,  dolores  colicos,  maxime  in  ipso 
colo,  efiiciunt.  Per  intestina  tenuia  absque  do- 
loribus provehuntur,  in  coeco  autem  eos  jam 
provocant.  Ejusmodi  sunt  aliena  devorata,  ossa, 
nuclei  cerasorum  atque  prunorum,  acus,  numis- 
mata etc.  Sed  in  colicae  causis  ponendae  etiam 
sunt  faeces  retentae  iudurataeque,  utplurimum 
in  hominibus  vitam  sedentariam  degentibus,  po- 
tissimum, si  multis  farinosis  et  siccis  vescuntur 
cibis,  et  parco  utuntur  potu;  unde  nomen  coli- 
cae stercoralis  petitum  est.  / 

Non  solum  vero  quantitas  eorum , quae  in- 
testinis continentur,  colicam  excitat,  sed  etiam 
corruptela,  seu  acrimonia  sic  dicta,  quae  vel  in- 
gestorum vel  intestini  secretorum  est.  Illa  qui- 

clcm  alimentis,  medicamentis  aut  venenis  efficitur; 
alimenta  facillime  colicam  provocantia  sunt:  bras* 
sicae  oleraceae  species,  cibi  ferventes,  poma  im- 
matura, legumina,  carnes  corruptae,  pingues, 
rancidae,  vina  acida  immatura,  potuleutaque  fer- 
vescentia. 

(iuaecunque  medicamenta  per  longius  tem- 
pus inepteque  adhibentur,  facillime  colicam  eo 
excitare  possunt,  quod  membranas  intestinorum 
irritant,  atque  eretbismum,  inflammationem  muta- 
tamque  secretionem  evocant,  lluc  inprimis  pur- 
gantia drastica  atque  vomitoria  pertinere  nemi- 
nem fugit. 

Prae  omnibus  autem  venenis  plumbi  mentio- 
nem facere  debemus,  quod  gravissimum  effectum 
in  plurima  corporis  humani  organa  exserit. 
Plumbum  metallicum  nullam  fere  efficaciam  in 
corpus  exhibet,  oxydatum  vero  magna  corpori 
affert  detrimenta.  Sic  colicam  saturninam  seu 
pictorum  plumbum  inducit,  sive  ejus  vapores  aut 
subtilissimus  pulvis  inspirentur,  sive  pro  medi- 
camento interne  atque  externe  adhibeatur,  sive 
vino  aliisque  liquoribus  admisceatur,  sive  deni- 
que vasa,  in  quibus  cibi  potusque  parari  solent. 

eo  obducantur.  Uuo  autem  modo  plumbum  ex- 
citet colicam,  medicorum  opiniones  haud  consen- 
tiunt. Alii  enim  plumbum  topicam  in  intestina 
vim  exserere  et  glandulas  lymphaticas  intestino- 
rum contrahendo,  spasmum  earum  efficere  pu- 
tant; alii  autem  plumbum  in  sanguinis  circuitum 
primum  deferri,  tum  contractionem  vasorum  mi- 
norum evocare  dicunt;  id  quod  vero  similius  vi- 
detur, quum  solus  plumbi  usus  externus  colicam 
gignere  queat.  Ex  reliquo  venenorum  numero 
praecipue  memoranda  veniunt:  arsenicum,  cu- 
prum,' antimonium,  mercurius,  inprimis  mercurius 
sublimatus  corrosivus,  cobaltum,  quorum  inpri- 
mis vapores  colicam  efficiunt,  quae  colicae  sa- 
turninae  .simillima  est. 

Haud  minus  bilis  colicae  causam  suppedi- 
tare potest,  si  corrupta  atque  uberior  in  duode- 
num influit.  Similem  atque  bilis  elfectum  habet 
succus  acrior  gastricus  atque  pancreaticus.  Idem, 
si  diu  cibis  abstinemus,  evenire  solet,  quippe 
succi  enterici,  impetrata  acredine,  plerumque  do- 
lores colicos  procreant.  < 

Flatus  etiam  colicae  causam  satis  crebro 
exhibent  et  colicae  flatulcntae  nomine  morbum 


16 


impertiunt.  Non  solum  e cibis  deglutitis,  sed 
etiam  c secretis  materiisque  excrementitiis  inte- 
stinorum, praecipue  coli  atque  coeci  plerumque 
gas  evolvitur.  Si  gasis  evolutio  nimia  evadit, 
idque  per  os  aut  anum  erumpere  nequit,  inte- 
stina valde  expandit,  quo  fit,  ut  motus  inte- 
stinorum antiperistalticus  atque  vehementes  do- 
lores colici  gignantur.  Vegetabilia  quaedam  uber- 
rimam gasis  copiam  excludunt,  exempli  gratia 
brassica  oleracea,  farina,  poma,  maximam  vero 
omnium  secreta  morbosa  coeci  atque  coli. 

Vitia  intestinorum  organica  aliaque  producta 
abnormia  saepe  causam  colicae  exhibent.  Huc 
referuntur:  indurationes  substantiae  intestinorum, 
eorum  malacia,  tumores,  poljpi,  aliaeque  excre- 
scentiae,  item  scirrhus,  calculi  biliarii,  ulcera,  her- 
niae incarccratae;  nec  non  vermes,  uti  ascarides, 
taeniae,  lumbrici,  qui  membranas  intestinorum 
irritantes,  colicam  verminosam  inducunt.  Qui- 
dam auctores,  ut  Purcellus,  aliis  animalibus, 
exempli  gratia  serpentibus,  ranis,  lacertis  in  ven- 
' triculum  atque  intestina  immissis,  colicam  quan- 
doque ortam  esse,  affirmant. 

t 

Plethora  quoque  abdominis,  congestiones 

sangainfs,  quae  ex  haemorrhoidlbus , catamenlis, 
lochiisque  retentis,  vel  temere  suppressis  pen- 
dent, pariter  atque  intestinorum  inflammatio,  sae- 
pissime in  causis  colicae  sunt.  Haec  omnia  san- 
guinis impetum  versus  intestina  compellunt,  quo 
fit,  ut  vasa  sanguifera  expandantur,  nervi  pre- 
mantur, atque  dolores  colici  vehementes  oriantur. 
Huc  quoque  metastases  referendae  sunt,  exempli 
gratia  acrimonia  herpetica,  scorbutica,  arthritica, 
rheumatica,  scabiosa  aliaeque  exanthematicae  ad 
intestina  delatae,  porro  sudores  ct  totius  corporis 
et  singularium  partium  inprlmis  pedum  repressi. 

Denique  prava  aeris  constitutio  colicam  epi- 
demicam proferre  dicitur,  ut  Sjden  hamus 
aliique  scriptores  tradunt. 

Aliorum  etiam  viscerum  morbi  per  consen- 
sum non  raro  colicae  causam  exhibent,  quae  co- 
licae consensualis  nomine  notatur.  Prae  omni- 
bus autem  morbi  hepatis  memorandi  sunt,  potis- 
simum incarceratio  calculorum  biliariorum  in 
ductu  hepatico,  qua  spasmus  illarum  partium  ex- 
citatur, qui  bilis  effusionem  ia  duodenum  impe- 
dit et  cum  intestinorum  tunicis  communicatur. 
Eodem  modo  calculi  renales,  qui  in  ureteribus 

haerent,  dolores  colicos  vehementlssimos  provo- 
care possunt.  Morbi  ventriculi  atque  vesicae 
urinariae  saepe  causam  colicae  sistunt,  uti  inflam- 
matio, induratio  atque  exsudata  peritonaei. 

Jam  ad  eas  causas  perveniendum  est,  quae 

i 

colicae  speciem  quandam  peculiarem  cfGciunt, 
scilicet  colicam  scortorum.  Sunt  enim  morbi 
genitalium,  imprimis,  ut  videtur,  nimiae  irritatio- 

J 

nes  atque  inflammationes  uteri  ligamentorum* 
Quae  colicae  species  quum  in  puellis  prostitutis 
tantum  observata  sit,  nomen  colicae  scortorum 
obtinuit. 

SYMPT03IAT0L0GIA. 

Symptomata  hujus  morbi  multa  variaque 
sunt.  Plerumque  prodromi  quidem  primam  hu- 
jus morbi  invasionem  praecedunt,  qui  obstruc- 
tione alvi,  sensu  gravitatis,  artuum  lassitudine, 
doloribus  capitis  nauseaque  sc  manifestant.  Elap- 
sis aliquot  diebus,  dolores  colici  accedunt,  qui 
plerumque  in  regione  hypogastrica  ab  utroque 
ossis  ilium  latere  incipientes,  usque  ad  regionem 
epigastricam  protenduntur.  Pro  varia  morbi  acer- 
bitate dolores  isti  admodum  differunt,  ita  ut  gradu 

levissimo  ad  summum  evehantur  fastigium,  (juo 
aegrotae  ne  tactum  quidem  digitorum  sustinere 
possint.  Exacerbatio  dolorum’,  quamvis  vespere 
plerumque  apparere  saepeque  per  totam  noctem 
usque  ad  tempus  matutinum  protrahi  solet;  tamen 
quovis  temporis  spatio  locum  habere  potest.  In 
remissionibus  aegrotae  mediocriter  valent,  quam- 
quam alvi  obstipatio  pertinax  nunquam  non  ad- 
est. Venter  ut  plurimum  paulo  est  inflatus  atque 
tensus,  interdum  quoque  inter  vehementissimos 
dolores  calet  valdeque  tumet.  Quod  ad  alvi  ob- 
stipationem attinet,  ex  more  tantam  ostendit  tena- 
citatem, ut  ad  morbi  finem  usque  perduret.  In- 
terdum quoque  vomitio  humoris  limpidi  (Ilydre- 
mesis)  inter  multa  vomendi  conamina  irruit,  saepe- 
que ingesta  statim  rejiciuntur,  ita  ut  aegrota  mi- 
tiora alimenta  et  medicamenta  ferre  nequeat. 
Urina  aut  pallida  est  aut  turbida,  et  parca  cum 
urethrae  doloribus  mingitur.  Pulsus  ineunte 

N 

morbo  fere  normalis  apparet,  sin  morbus  progre- 
ditur, frequentior  diiriorque  redditur,  imo  non 
raro  febrilis  observatus  est.  Lingua  vel  pura  vel 
obtecta  invenitur,  calor  cutis  normalis,  sitis  non 
aucta,  color  faciei  pallidus.  Mentis  functiones 

fere  seniper  integrae  sunt,  raro  deliria  existunt, 
quae  tantum  sub  doloribus  vehcmentissimis  aliisve 
morbis  accedentibus  intrare  solent. 

' Sic  morbus  per  varios  gradus  decurrit,  ita  ut 
modo  levissimus  modo  gravissimus  sit,  imprimis  si 
febris  inflammationesque  adjunguntur.  Indoles  hu- 
jus febris  variat,  modo  inflammatoria  reperitur,  modo 
simplex.  Ilis  in  nostro  nosocomio  in  eadem  puella 
prostituta  talem  febrem  inflammatoriam , cum  in- 
flammatione peritonaei  topica  junctam  observavi, 
quare  statim  detractionem  sanguinis  universalem 
localemque  institui  oportebat.  Equidem  febrem 
simplicem  vidi,  quae  nonnullis  diebus  post,  quam 
aegra  in  nosocomium  recepta  erat,  oriebatur,  atque 
Gum  exarcerbatione  irruebat,  deinde  autem,  dolo- 
ribus remittentibus,  ipsa  quoque  remittebat.  Quod 
ad  inflammationes  topicas  pertinet,  bis  eas  obser- 
vavi, ut  supra  adnotavi,  minime  vero  semper  eas 
adesse  debere,  atque  colicam  scortorum  omni 
tempore  ab  iis  pendere,  arbitror.  In  aetiologia 
hac  de  re  fusius  agere  conabor. 

Ilie  morbus  fere  intra  octo  vel  duodecim 
dies  decursum  suum  conficit,  quo  facto  plerum- 
que in  sanitatem  abit.  Primum  alvi  obstructio 

remediis  cedit,  simul  que  excrementis  copiosis  ac 
faeculentis  redditis,  dolores  colici  evanescunt.  Si 
vomitus  et  stranguria  tum  quoque  adsunt,  ple* 

rumque  alvo  laxata  disparent.  Interdum  sudore 

» 

universali,  quem  tum  alvus  laxa  mox  sequitur, 
hocce  malum  solvi  videtur.  Attamen  uno  in  ex- 
emplo, persistente  morbo,  saepius  eum  redeuntem 
observavi.  Alias  morbi  judicatio  baemorrbagia 
uteri  aut  fluore  albo  effici  videtur,  quippe  quae 
excretiones  saepe  sub  morbi  exitum  copiosae 
intrare  soleant.  Urina  plerumque  circa  finem 
morbi  turbida  est.  Exitum  bujns  morbi  letalem 
nunquam  observavi,  quem  tamen  aut  veliemementi 
inflammatione,  aut  morbis  secundariis  induci  posse 
crediderim.  Qui  quidem  morbi  secundarii  sunt: 
vitia  organica  systematis  sexualis,  e.  gr.  carcinoma 
uteri,  ovariorum,  induratio  eorum,  hydrops  asci- 
tes, hydrops  uteri  ovariorumque,  tabes  dorsa- 
lis etc. 


AETIOLOGIA. 

Causa  hujus  morbi  proxima  in  nimia  sensi- 
litaie  organorum  genitalium,  aut  in  statu  inflam- 
matorio peritonaei,  quod  fundum  uteri  atque 

ovaria  obtegit,  cerni  vitietur.  Causae  praedispo- 
iientes  locum  habent  in  corporibus  sensilioribus 
bjsiericisque,  geueratim  in  iis  puellis  prostitutis, 
quae  constitutione  corporis  nervosa,  tenui  molli- 
que  cute,  capillis  llavis,  gracili  corpore^  magna* 
que  nervorum  mobilitate  conspicuae  sunt.  Q,uo 
junior  est  meretrix,  et  quo  saepius  in  hunc  mor- 
bum incidit,  eo  facilius  opportunitas  ad  hanc  co- 
licam evolvitur.  Au  causas  occaslonales  praeser- 
tim pertinent  stupra  crebrius  oblata.  Attamen 
aliae  exstant  causae  occasionales,  uti  soluta  vic- 
tus ratio,' nominatim  excessus  in  cibo  potuque, 
itaque  quotidianus  usus  spirituosorum.  Denique 
et  refrigeria,  quibus  istae  puellae  saepissime 
coactae  sese  committunt,  causam  occasionalem 
praebere  videntur. 

PATIIOGEMA. 

De  hujus  morbi  patbogenia  haec  adnotare 
placet.  Coitu,  quem  bae  puellae  prostitutae  tam 
saepe  cum  tot  ac  tam  diversis  viris  exercent, 
ingentem  sensibilitatis  exaltationem  nervorum  sy- 
stemati sexuali  dicatorum  oriri  necesse  est,  longe 
majorem  scilicet  quam  in  iis,  quae  coitum  natu- 

rae  accommodatum  subeunt.  Hic  nervorum  geni- 
talium erethismus  continuus  per  ceteros  quoque 
abdominis  nervos  diffunditur,  tandemque  mediante 
commercio,  quod  nervi  genitalium  cum  intestino- 
rum nervis  ineunt,  ad  hos  progressus,  eundem 
statum  qretbisticum  intestinorum  producit.  Tunc, 
dummodo  una  causa  occasionalis  accedat,  proti- 
nus dolores  colici  irruunt.  Non  solum  autem 
per  systema  nervorum  primarium  hoc  malum  ex- 
citatur, sed  etiam  secundarium  per  systema  va- 
sorum sanguiferorum. 

Repetita  genitalium  irritatione  major  sangui- 
nis copia  ad  has  partes  fertur,  subsistit  in  iis, 
atque  plethoram  localem  efficit;  quo  fit,  ut  nervi 
partium  genitalium  premantur  atque  sensiliores 
reddantur.  Sin  autem  sanguis  majore  impetu 
et  ubertate  ad  has  partes  ruit,  simul  que  sangui- 
nis orgasmus  exstat,  facillime  phlogosis  his  in 
partibus  exoritur,  quae  plerumque  sedem  suam 
in  ea  peritonaei  parte  habet,  quae  fundum  uteri, 
ovaria  tubasque  Fallopii  obducit;  id  quod  co- 
gnoscere licet  primum  ex  majoribus  doloribus  iu 
regione  hypogastrica,  praesertim  in  eo  loco,  quo 
posita  sunt  ligamenta  lata,  dein  febri  cum  dolo- 

ribus  conjuncta;  tum  altiori  affectarum  partium 
temperie, 

DIAGNOSIS. 

Hisce  omnibus,  quae  hactenus  dicta  sunt, 
diagnosin  colicae  scortorum  facile  confirmabis. 
Natura  dolorum,  alvus  jam  ante  morbi  invasio- 
nem retenta,  stranguria,  vomitus,  ceteraquc  indo- 
lis spasticae  phaenomena  praecipue  hunc  morbum 
dignosci  patiuntur.  Sed  cum  colica  saturnina, 
quae  interdum  adhibitis  cosmeticis  puellas  pu- 
blicas adoritur,  noster  morbus  confundi  potest. 
Differentia  autem  utriusque  affectionis  praesertim 
haec  est:  in  colica  scortorum  ventris  tegumenta 
non  versus  spinam  dorsalem  retrahuntur,  sapor 
dulciusculus,  artuum  tremor , atque  dolores  cru- 
rum vagantes  desiderantur.  In  colica  saturnina 
dolor  maxime  regionem  umbilicalem,  in  colica 
scortorum  autem  regionem  hypogastricam  tenere 
consuevit. 


PROGNOSIS. 


Prognosin  si  respicis  fere  semper  laetam 
habes.  0-uo  junior  atque  sensilior  meretrix  est. 

eo  facilius  hic  morbus  eam  adgreditur,  et  quo 
diutius  malum  est  protractum,  eo  difficilius  era- 
dicatur, attamen  vitae  periculum  nunquam  in  hoc 
malo  accidere  vidi.  Magno  incommodo  est  alvi 
obstructio,  nec  prius  dolores  decedunt,  quam 
illa  sit  soluta. 


CURATIO. 

Jam  ad  ultimam  hujus  commentatiunculae 
partem  gradum  faciamus,  eam  scilicet,  quae  de 
curatione  disserit.  Medendi  indicationes  duae 
exstant,  quarum  altera  in  tollenda  inflammatione, 
altera  in  spasmo  leniendo  cansaque  morbi  sub- 
movenda cernitur.  Si  inflammationis  certa  sjni- 
ptomata  apparent,  hirudines  in  regione  ovariorum 
ponendae  atque  leviora  laxantia  adhibenda  sunt. 
Graviori  inflammatione  pariter  ac  febri  urgente 
ipsa  venaesectio  instituatur,  id  quod  me  obser- 
vante semel  in  nostro  nosocomio  factum  est. 
Alteri  ut  satisfiat  indicationi,  inprimis  idonea 
sunt  cljsmata  oleosa,  simul  alvum  leniter  sol- 
ventia, qua  virtute  praecipue  oleum  ricini  pollet; 
interne,  nisi  ventriculi  sensibilitas  nimis  exaltata 
est,  emulsiones  ex  oleo  ricini  cum  gum.  arabico. 

aut  emulsi ones  ex  oleo  amygdalarum  cum  ma- 
goesia  sulpliurica  exhibendae  sunt.  Fomenta  ca- 
lida veniri  imposita  atque  balnea  tepida  saepe 
huic  indicationi  respondent.  Omni  autem  in- 
flammationis suspicione  depulsa,  alvoque  laxata, 
nervina  in  usum  vocentur  necesse  est,  ut  infu- 
sum Valerianae  et  similia. 

Quod  demum  ad  propbylaxin  hujus  morbi 
attinet,  prae  omnibus  alia  vitae  ratio  eligatur, 
quamdiu  enim  puellae  turpissimo  operi  meretri- 
cio indulgebunt,  hoc  morbo  nunquam  radicitus 
liberabuntur.  Praeterea  nihil  dubitationis  recipit, 
quin  diaeta  accuratior,  nec  non  omnis  refrigerii 
aiiimique  patbematum  fuga  ad  arcendum  buncce 
morbum  quam  plurimum  conferant. 


VITAE  CURRICULUM. 


Jujgo  H enricus  J ac  o hi,  Rhenanus, 
anno  hujus  saeculi  decimo  in  pago  Stark- 
rade  natus,  jjatre  J,  G*  J ac  oh  i,  quem 

eheu  morte  ereptum  valde  lugeo,  matre  e 

gente  Haniel,  confessioni  ev angelicae  ad~ 
dictus  sum.  Primis  litterarum  elementis 
in  Gymnasio  Duishurgiensi  imhutus,  Gym~ 
nasium  Vesaliense,  quod  rectore  Rischoff 
floret,  per  quatuor  annos  frequentavi.  Quo 
tempore  lapso,  maturitatis  testimonio  mu- 
nitus, anno  mdcccxxx  ah  IU,  Gieseler 
Rectore  magnifico  civibus  universitatis  Ron- 
nensis  adscriptus  sum,  ihique  per  annum 
integrum  hasce  lectiones  audivi: 


' IU,  Mucii  er  de  pHysiologia;  IU. 
Mayerdeanatomia;  IU,  Weber  de  osfeo- 
logla;  IU.  van  K alher  de  logice  atque 
psychologia;  IU.  Muenchow  de  physice; 
IU.  ISischoff  de  chemia;  IU.  Noegge- 
rath  de  mineralogia;  IU,  Tr erir anus 
de  hotanice;  IU.  Goldfufs  de  zoologia. 
Tum  almam  academiam  Hcidelhergen- 
sem  petii.)  ihlque  hosce  clarissimos  prae- 
ceptores disserentes  audivi:  IU.  Tiede- 
mann  de  anatomia;  IU.  Gmelin  de  ma- 
teria medica;  IU,  Puchelt  de  pathologia 
« et  therapia,  tam  generali  quam  speciali; 
IU.  Bischoff  de  plantis  ofJicinaUhus, 

Suh  autumnum  anni  mbcccxxiii  al- 
mam licrolinensem  universitatem  adii,  et 
Rectore  magtiijico  IU.  Weifs  in  civium 
academicorum  numerum  receptus,  Decano 
spectatissimo  Osann  in  album  medicinae 
studiosorum  inscriptus , his  praelectionibus 
interfui:  IU.  Rust  de  chirurgia  generali 


et  speciali;  IlL  S chlemm  de  arte  cada~ 
verum  secandorum;  IlL  Buscli  de  arte 
obstetricia.  Praeterea  exercitationibus  cli- 

I 

nicis  IlL  B art  eis , IlL  Busch,  Cei. 
Wolff,  IlL  Juengheny  IU.  Kust  inter-- 
J'ui,  quorum  virorum  gratissimam  memoriam 
nulla  unquam  oblivio  exstinguet. 

Jam  vero  tentaminibus  tam  philoso- 

jjMco  quam  medico  nec  non  examine  ri- 
gor oso  rite  absolutis,  spero  fore,  ut,  dis- 
sertatione thesibusque  defensis,  summi  in 
medicina  et  chirurgia  honores  in  me  confe- 
rantur. 

THESES. 


I. 

Rheumatismus  atque  arthritis  plane  inter 
se  differunt. 


II. 

Omnia  carditidis  symptomata  ambigua  sunt. 


III. 

« 

Ossa  dolorem  smtiunt. 


IV. 

I 

Percisio  nerri  in  prosopalgia  haud  prodest. 

